钦定古今图书集成/理学汇编/学行典/第200卷 > 张其纲
## 钦定古今图书集成/理学汇编/学行典/第200卷 > 张其纲

按《青州府志》：“张其纲，益都人，岁贡生。五岁丧父，十岁
丧嫡母马氏。居丧哀毁，俨若成人。与生母左氏，慈母
王氏，孤苦相依。邻家失火，延烧母室，其纲号泣，冒火
入室，负慈母出，燎及须发，烧足创甚。后两母相继没，
俱三年不茹荤，不入室，即行百里亦徒步，舆论推服。
万历二十六年题准旌表。”